Id-Deċiżjoni Tal-Kunsill
ta’ l-4 ta’ Marzu 1991
li temenda d-Deċiżjoni 90/424/KEE dwar in-nefqa fil-qasam veterinarju
(91/133/KEE)
IL-KUNSILL TAL-KOMUNITAJIET EWROPEJ,
Wara li kkunsidra t-Trattat li jistabbilixxi l-Komunità Ekonomika Ewropea,
Wara li kkunsidra d-Deċiżjoni tal-Kunsill 90/424/KEE tas-26 ta’ Ġunju 1990 dwar in-nefqa fil-qasam veterinarju [1], u b’mod partikulari l-Artikolu 24 tagħha,
Wara li kkunsidra l-proposta mill-Kummissjoni,
Billi d-Deċiżjoni 90/424/KEE tipprovdi għall-possibbiltà ta’ kontribuzzjoni finanzjarja Komunitarja għall-eradikazzjoni u l-monitoraġġ tal-mard imsemmi fil-lista annessa ma’ din id-Deċiżjoni; billi l-lista tista’ tiġi miżjuda jew emendata sabiex jitqiesu l-iżviluppi fil-qasam tas-saħħa fil-Komunità;
Billi, fid-dawl ta’ dawn l-iżviluppi, il-plewropnewmonja ta’ l-ifrat li tittieħed għandha tiġi miżjuda mal-lista fil-kwistjoni sabiex tkun tista’ tinkiseb kontribuzzjoni finanzjarja Komunitarja sabiex jiġu implimentati l-programmi għall-eradikazzjoni u l-monitoraġġ tal-marda,
ADOTTA DIN ID-DEĊIŻJONI:
L-Artikolu 1
L-inċiż li ġej għandu jiġi miżjud mal-Grupp 1 ta’ l-Anness mad-Deċiżjoni 90/424/KEE:
"- Il-plewropnewmonja ta’ l-ifrat li tittieħed"
.
L-Artikolu 2
Din id-Deċiżjoni hija indirizzata lill-Istati Membri.
Magħmula fi Brussel, fl-4 ta’ Marzu 1991.